“พาณิชย์” เผยมาตรการรัฐ ลดค่าไฟ-ราคาน้ำมันลง กดเงินเฟ้อ ม.ค. ติดลบ 0.34%
กระทรวงพาณิชย์ เผยเงินเฟ้อเดือนม.ค.ติดลบ 0.34% รับราคาน้ำมัน-ค่าไฟลดลง จากมาตรการรัฐบรรเทาผลกระทบโควิดรอบใหม่
กระทรวงพาณิชย์ เผยเงินเฟ้อเดือนม.ค.ติดลบ 0.34% รับราคาน้ำมัน-ค่าไฟลดลง จากมาตรการรัฐบรรเทาผลกระทบโควิดรอบใหม่
5 ก.พ. 2564

นางพิมพ์ชนก พิตต์ฟีลด์. ผู้อำนวยการสำนักงานนโยบายและยุทธศาสตร์การค้า(สนค.)เปิดเผยว่า สำนักงานนโยบายและยุทธศาสตร์การค้า (สนค.) กระทรวงพาณิชย์ เปิดเผยดัชนีราคาผู้บริโภคทั่วไป (CPI) หรืออัตราเงินเฟ้อในเดือนม.ค.64 อยู่ที่ 99.79 ลดลง -0.34% เมื่อเทียบกับช่วงเดียวกันของปีก่อน แต่เพิ่มขึ้น 0.09% จากเดือนธ.ค.63
ทั้งนี้ อัตราเงินเฟ้อที่ลดลงในเดือนม.ค.นี้ เป็นผลมาจากราคาน้ำมัน ค่าไฟฟ้าที่ปรับตัวลดลง จากมาตรการให้ความช่วยเหลือด้านค่าครองชีพของภาครัฐที่ลดค่า Ft ลง 15.32 สตางค์/หน่วย
ขณะที่ดัชนีราคาผู้บริโภคพื้นฐาน (Core CPI) เดือนม.ค.64 อยู่ที่ 100.47 เพิ่มขึ้น 0.21% เมื่อเทียบกับช่วงเดียวกันของปีก่อน แต่หากเทียบกับธ.ค.63 เพิ่มขึ้น 0.03%